Je bezpečné kombinovať sirup na vykašľavanie s loratadínom?
dobry den, mozem kombinovat tieto lieky? uzivam tabletky na alergiu loratadine a mozem uzit aj sirup na vykaslavanie?,kedze mam suchy kasel a bolest na prieduskach ci plucach, sama neviem no na hrudi a citim ze ma taha na kaslanie , dakujem
Dobrý deň,
ďakujeme za Vašu otázku.
Neuvádzate aký konkrétny produkt máte na mysli, ale vo všeobecnosti sa nepredpokladá vzájomné ovplyvnenie účinku medzi liekom Loratadin s liečivami s expektoračným či mukolytickým účinkom (napr. Solmucol, Ambroxol, Mucosolvan). Kašeľ sa lieči v závislosti od jeho charakteru, pokiaľ je kašeľ vlhký a je sprevádzaný tvorbou hlienu je potrebné nasadiť mukolytiká. Ak je kašeľ bez hlienov, teda suchý používajú sa antitusiká (na jeho tlmenie).
Pokiaľ teda nemáte prítomné hlieny a kašeľ je suchý, dráždivý, tak na symptomatickú liečbu suchého dráždivého kašľa, je vhodné voliť prípravky ktoré sa zaraďujú do skupiny antitusík (liečivá tlmiace kašeľ). Tam patria všetky prípravky , ktoré obsahujú liečivá ako butamirát, dextrometorfán, oxeladín, levodropropizín, kodeín. Odporúčam sirup Tussical, ktorého dávkovanie je pre dospelých 15 ml sirupu 4x denne.
Prajem pekný zvyšok dňa.
S pozdravom
Mgr. Emma Halás Haluščíková